নরসিংদী প্রেস ক্লাবের নব নির্বাচিত কার্যনির্বাহী  পরিষদের শপথ গ্রহণ
নরসিংদী প্রেস ক্লাবের নব নির্বাচিত কার্যনির্বাহী পরিষদ এর শপথ গ্রহণ অনুষ্ঠান গত শনিবার নরসিংদী শিশু একাডেমি মিলনায়তনে অনুষ্ঠিত হয়েছে। নরসিংদীর জেলা প্রশাসক ও জেলা ম্যাজিস্ট্রেট এবং নরসিংদী প্রেসক্লাবের প্রধান উপদেষ্টা ড. বদিউল আলম প্রধান অতিথি হিসেবে উপস্থিত থেকে নব নির্বাচিত কার্যনির্বাহী পরিষদকে শপথ বাক্যপাঠ করান।
এসময় জেলা প্রশাসক ড. বদিউল আলম প্রেস ক্লাবের নব নির্বাচিত কার্যনির্বাহী পরিষদের সভাপতি মোঃ নূরুল ইসলাম, সিনিয়র সহ-সভাপতি বাদল কুমার সাহা, সহ-সভাপতি মোঃমশিউর রহমান সেলিম, সাধারণ সম্পাদক মোঃ মোবারক হোসেন, সহ-সাধারণ সম্পাদক মোঃ আকরাম হোসেন, কোষাধ্যক্ষমোঃ জাকির হোসেন ভূঞা, সাহিত্য সংস্কৃতি ও ক্রীড়া সম্পাদক প্রীতিরঞ্জন সাহা, দপ্তর সম্পাদক তোফায়েল আহমেদ স্বপন, কার্যনির্বাহী সদস্য যথাক্রমে কাজী আনোয়ার কামাল, মোঃ বদরুল আমীন চৌধুরী ও মোঃ শফিকুল ইসলাম কে শপথ বাক্য পাঠকরান। অনুষ্ঠানের প্রথম পর্বে সভাপতিত্ব করেন নরসিংদী প্রেস ক্লাবের সভাপতি মোঃ হাবিবুর রহমান।
অনুষ্ঠানের দ্বিতীয় পর্বে নবনির্বাচিত সভাপতি মোঃ নূরুল ইসলাম এর সভাপতিত্বে আলোচনা সভায় বিশেষ অতিথি হিসেবে উপস্থিত ছিলেন নরসিংদীর পুলিশ সুপার মোহাম্মদ মোস্তাফিজুর রহমান পিপিএম, নরসিংদী সরকারী কলেজের সাবেক অধ্যক্ষ প্রফেসরমোহাম্মদ আলী ও প্রফেসর গোলাম মোস্তাফা মিয়া, নরসিংদী প্রেস ক্লাবের প্রতিষ্ঠাতা সাধারণ সম্পাদক ও সাবেক সভাপতি নিবারণ রায়, অতিরিক্ত পুলিশ সুপার (প্রশাসন ও অর্থ) জনাব এস. এ. এম. ফজল-ই- খুদা, নরসিংদী চেম্বার অব কমার্সের প্রেসিডেন্ট আব্দুল মোমেন মোল্লা।
অনুষ্ঠানে স্বাগত বক্তব্য রাখেন নব-নির্বাচিত সাধারণ সম্পাদক, ৭১ টেলিভিশনের জেলা প্রতিনিধি ও সাপ্তাহিক নরসিংদীর তথ্য পত্রিকার প্রকাশক ও সম্পাদক মোঃ মোবারক হোসেন। তাকে ভোট দিয়ে সাধারণ সম্পাদক নির্বাচিত করায় ভোটারদের প্রতি কৃতজ্ঞতা প্রকাশ ও ধন্যবাদ জ্ঞাপন করেন এবং সকলের সহযোগিতা কামনা করেন।
এসময় অন্যান্যের মধ্যে উপস্থিত ছিলেন নরসিংদী প্রেস ক্লাবের সাবেক সভাপতি আব্দুর রহমান ভূঁইয়া, সাবেক সভাপতি মোঃ মোর্শেদ শাহরিয়ার, সাবেক সভাপতি মাখন দাস, সাবেক সাধারণ সম্পাদক এম.এ. আউয়াল, সাবেক সাধারণ সম্পাদক মোঃ মাজহারুল পারভেজ প্রমুখ।
পরে এক মনোজ্ঞ সাংস্কৃতিক অনুষ্ঠানে বিশিষ্ট শিল্পীগণ সংগীত পরিবেশন করেন।


নরসিংদী প্রেস ক্লাবের নব নির্বাচিত কার্যনির্বাহী পরিষদ এর শপথ গ্রহণ অনুষ্ঠান গত শনিবার নরসিংদী শিশু একাডেমি মিলনায়তনে অনুষ্ঠিত হয়েছে। নরসিংদীর জেলা প্রশাসক ও জেলা ম্যাজিস্ট্রেট এবং নরসিংদী প্রেসক্লাবের প্রধান উপদেষ্টা ড. বদিউল আলম প্রধান অতিথি হিসেবে উপস্থিত থেকে নব নির্বাচিত কার্যনির্বাহী পরিষদকে শপথ বাক্যপাঠ করান।